**Spørsmålsskjema for kontroll av distributørs overholdelse av plikter iht. Distribusjonsavtalene**

**Spørsmål relevant både for distributører med formidlingsavtale og nomineeavtale**

*Etterlevelse av lover, forskrifter og normer*

1. Har selskapet rutiner for å sikre at det er kjent med og etterlever de til enhver tid gjeldende lover og forskrifter?
2. Har selskapet rutiner og kontrollmekanismer for å påse etterlevelse av Bransjestandarden for markedsføring av verdipapirfond?
3. Har selskapets internkontroll påpekt forhold av betydning for gjennomføring av denne avtalen?

*Offentlige tillatelser*

1. Innehar selskapet de konsesjoner og tillatelser som er nødvendige for å oppfylle avtalens forpliktelser?
2. Har selskapet fått bemerkninger fra Finanstilsynet (ifm. stedlig tilsyn eller annen kontakt) som er relevant for gjennomføringen av denne avtalen?

*Grensekryssende virksomhet*

1. Har selskapet rutiner for å påse at fondene ikke blir markedsført, formidlet eller på annen måte distribuert til US Persons, som definert i avtalen, herunder enhver person bosatt i i USA?
2. Har selskapet markedsført, formidlet eller på annen måte distribuert verdipapirfondene til personer bosatt i andre land enn Norge?
   1. Hvis ja, vennligst oppgi hvilke land, og forklar hvilke tiltak som er gjort for å påse at salg og markedsføring er gjennomført i henhold til lokale regler.

*Produkthåndtering*

1. *Har selskapet hensiktsmessige rutiner og systemer for* produkthåndtering knyttet til det enkelte Verdipapirfond, som herunder sikrer at Verdipapirfond formidles til den til hver tid gjeldende identifiserte målgruppen?

*Kundeklager*

1. Har selskapet hensiktsmessige rutiner for registrering og behandling av kundeklager, herunder eventuelle tiltak som treffes?
2. Har selskapet mottatt klager knyttet til Verdipapirfond omfattet av distribusjonsavtalen?
3. Har selskapet rapportert eventuelle klager til Leverandør?

*Informasjon til kunde*

1. Har selskapet rutiner for å sikre at investor får tilgang til nøkkelinformasjon og annet relevant informasjonsmateriell om fondet før han eller hun tegner andeler i fondet?
2. Har selskapet rutiner for å sikre at det benytter det til enhver tid siste oppdaterte nøkkelinformasjon og annet informasjonsmateriell om fondet som er formidlet fra Leverandør?
3. Har selskapet egnede systemer og rutiner for å beregne og formidle til investor opplysninger om kostnader og gebyrer knyttet til investering i Verdipapirfond i tråd med gjeldende lov- og forskriftsbestemmelser?
4. Dersom selskapet mottar returprovisjoner fra leverandør, har selskapet hensiktsmessige systemer og rutiner for å gi sine kunder informasjon om slike provisjoner, i tråd med krav fastlagt i lov og forskrift?

*Taushetsplikt*

1. Har selskapet rutiner for å ivareta taushetsplikt etter avtalen?

*Returprovisjoner*

1. Er forretningsmodellen til verdipapirforetaket å motta og beholde returprovisjoner, eller motta og videresende all returprovisjon til foretakets kunder?
2. Dersom verdipapirforetaket mottar returprovisjoner fra forvaltningsselskapet, hvor mye beholdes av verdipapirforetaket og hvor mye utbetales til kundene?
3. Dersom returprovisjoner videresendes/utbetales til verdipapirforetakets underliggende kunder, hvordan godskrives kundene vederlaget? (vennligst angi om dette skjer ved overføring til kundens bankkonto, reinvestering i nye andeler, mv.)
4. Dersom verdipapirforetaket mottar og beholder returprovisjon fra forvaltningsselskapet:

Har selskapet innrettet sin virksomhet på en slik måte at det er forholdsmessighet mellom det som mottas og beholdes av returprovisjon og de kvalitetsøkende tjenestene som ytes distributørens kunder, og som berettiger et vederlag etter lovens krav?

**Spørsmål relevant kun ifm. formidlingsavtale**

*Kundekontroll*

*Spørsmål vedr. kundekontroll vil kun være relevant dersom hvitvaskingskontrollen er utkontraktert til distributør i henhold til den anbefalte avtalens pkt. 6.7 alternativ 2.*

1. Har selskapet gjennomført kundekontroll og oppbevart dokumentasjon og opplysninger i forbindelse med gjennomføring av kundekontroll i henhold til hvitvaskingsregelverket?
2. Har selskapet rutiner for å informere forvaltningsselskapet uten unødig opphold dersom det etableres kundeforhold som antas å medføre krav til forsterket hvitvaskingskontroll?
3. Er hvitvaskingsrapport for foregående år levert til forvaltningsselskapet iht. avtalens pkt. 6.7?

**Spørsmål relevant kun ifm. nomineeavtale**

*FATCA*

1. Er selskapet registrert hos amerikanske skattemyndigheter for FATCA-formål?

*Opplysningsplikter*

1. Har selskapet rutiner for å overholde de informasjonskrav som til enhver tid gjelder overfor andelseiere i verdipapirfond iht. verdipapirfondloven kapittel 8, herunder plikten til å oppgi beholdnings- og realisasjonsoppgaver?

*Skatterapportering*

1. Har selskapet oppfylt plikten til å skatterapportere i henhold til Skattedirektoratets til enhver tid gjeldende retningslinjer?

*Plikter i forbindelse med andelseiermøte*

1. Har distributør rutiner for å legge til rette for at sluttinvestorer kan avgi stemme ved andelseiermøter?